แจ๋วจริง
นอกจากคุณปั้น บัณฑูร ล่ำซำ ซีอีโอแบงก์กสิกรไทย จะลงทุนเป็นพรีเซนเตอร์หลอดผอมด้วยตัวเองแล้ว ยังหนุนให้ธนาคารปล่อยกู้ให้กับลูกค้าที่สนใจจะลงทุนเทคโนโลยีเพื่อประหยัดพลังงานอีกด้วย
4 พ.ค. 2555

นอกจากคุณปั้น บัณฑูร ล่ำซำ ซีอีโอแบงก์กสิกรไทย จะลงทุนเป็นพรีเซนเตอร์หลอดผอมด้วยตัวเองแล้ว ยังหนุนให้ธนาคารปล่อยกู้ให้กับลูกค้าที่สนใจจะลงทุนเทคโนโลยีเพื่อประหยัดพลังงานอีกด้วย
ล่าสุด ทรงพล ชีวะปัญญาโรจน์ รองกรรมการผู้จัดการ แบงก์กสิกรไทย บอกว่าเปิดเผยว่า ที่ผ่านมาธนาคารกสิกรไทย นับเป็นผู้นำในการให้การส่งเสริมและสนับสนุนภาคธุรกิจและองค์กรต่าง ๆ ในการลดการใช้พลังงานในรูปแบบต่าง ๆ เพื่อช่วยลดต้นทุนในการดำเนินธุรกิจ โดยเฉพาะมติของคณะกรรมการกิจการพลังงาน ที่ให้ขึ้นค่าเอฟทีของไฟฟ้าอีกหน่วยละ 30 สตางค์ จะทำให้ต้นทุนการผลิต เฉพาะภาคอุตสาหกรรมต่างๆ เพิ่มขึ้นอีก 6-7% ถ้าผู้ประกอบการไม่ทำอะไรตายหยังเขียด
ว่าแล้วแบงก์ก็จับมือกับมูลนิธิคลินตัน ของอดีตประธานาธิบดี บิล คลินตัน สหรัฐอเมริกา บริษัท อัซบิล (ประเทศไทย) บริษัท ฟิลิปส์ อิเล็กทรอนิกส์ (ประเทศไทย) และบริษัท เทรน (ประเทศไทย) ทำโครงการรับประกันการประหยัดพลังงานแก่ผู้ประกอบการไทย ให้คำปรึกษาอย่างครบวงจร หวังช่วยลดทั้งต้นทุนและโลกร้อนในระยะยาว ตั้งเป้าปล่อยสินเชื่ออนุรักษ์พลังงาน 3,000 ล้านบาท 
อืม...งานนี้สุดคุ้ม ได้ทั้งภาพ ได้ปล่อยกู้ แจ๋วจริงๆ